Miten sijoittaja voi hyödyntää...
Sijoitusmarkkinoiden myllerryksessä Julkaistu 25.02.2016 klo 14:09
Seuraamme parhaillaan mielenkiintoisia poliittisia päätöksiä öljyn hinnan tulevaisuuden suhteen. Poliittinen lataus heikentää perinteisesti ennustamistarkkuutta ja viimeisimmät tuottajamaiden julkilausutut kommentit ajavatkin tynnyrin hintaa aina lausunnon sävyn mukaan. Viime aikoina öljyn hinnan muutokset ovat vetäneet perässään myös osake- ja joukkolainamarkkinoiden kehitystä.
Selkeimmin vaikutukset näkyvät energiasektorissa, jossa erityisesti öljy-yhtiöt ovat olleet kovassa paineessa Pohjanmeren Brent-laatuisen öljyn tynnyrihinnan painuttua alle 35 dollariin. Myös muut raaka-aineet ovat sukeltaneet öljyn perässä. Vuonna 2015 osakesektoreista heikoimmin meni juuri raaka-aineriippuvaisella perusteollisuudella.
Politiikka vie, markkinatalous vikisee
Alkuvuoden yllätyksenä Venäjä ja Saudi-Arabia jäädyttivät öljyn tuotantomäärät menneen tammikuun tasolle. Tavoitteena on sitouttaa muitakin merkittäviä öljyntuottajamaita rajoittamaan nykyistä tuotantoa. Suunnitelman toteutuessa olisi loogista odottaa öljyn hinnan kohoamista, sillä tällä hetkellä öljytynnyrin hintaa on painanut kysyntään suhteutettuna reilusti liian suuri tarjonta. Iranin päätökset tuotannon rajoittamisen suhteen tulevat olemaan ratkaisevia öljyn hinnan kannalta. Iranin suunnitelmat ovat kuitenkin kaikkea muuta kuin varmoja, sillä ei ole varsinaisesti maan oman edun mukaista jäädyttää tuotantomääriä juuri YK:n, USA:n ja EU:n kauppapakotteiden päätyttyä.
Todennäköisimpänä vaihtoehtona odotamme, että tuottajamaat jäädyttävät tuotantomääriään lähitulevaisuudessa ja saatamme jopa nähdä tuotantoleikkauksia keskipitkällä aikavälillä. Kysynnän pysytellessä vähintään nykytasolla ja tuotantoa hillitsevien ennusteiden toteutuessa, öljytynnyrin hinnoissa nautitaan parhaillaan pohjalukemia.
Tämä näkemys kiinnostaa varmasti niin polttomoottoriauton omistajia kuin osakkeita pohjalta kalastavia sijoittajia.
Osta halvalla tai halvemmalla
Usealla perusteollisuusyhtiöllä on mennyt jopa öljy-yhtiöitä heikommin Euroopan pörsseissä. Sijoittajat ovat hyljeksineet toimialaa mm. kiinahuolien myötä alentuneiden raaka-ainehintojen takia. Sijoittajien ja analyytikoiden odotukset perusteollisuusyhtiöiden kyvyistä ovat tällä hetkellä maltilliset, joka kääntäen tarkoittaa, että yhtiöiden mahdollisuudet yllättää sijoittajat positiivisesti ovat parantuneet. Esimerkiksi eurooppalaisten perusteollisuusyhtiöiden keskimääräinen markkinahinta suhteessa yhtiöiden tasearvoihin on noin 0,84*. Perusteollisuusosakkeita saa siis haalittua salkkuun alle yhtiöiden tasearvojen. Raaka-aineiden hinnat saavuttavat vielä pohjansa ja nykyhinnoilla lähestymme hetki hetkeltä pohjakosketusta. Markkinoiden rauhoituttua ja raaka-ainehintojen tasaannuttua löytävät sijoittajat viimeistään rohkeutensa satsata perusteollisuuteen. Silloin on hyvä olla jo kyydissä nauttimassa nousuhetkistä.
Nordea tarjoaa sijoittajille useita vaihtoetoja poimia salkkuunsa kohdennettuja toimialasijoituksia. Hankkimalla toimialaindeksiin sidottua sijoitusta, pääsee sijoittaja toteuttamaan puhtaammin näkemystään esimerkiksi öljyn hinnan perusteella, ilman liian suuria yhtiökohtaisia vaikutuksia sijoitukseen. Valikoimasta löytyy pörssinoteerattuja ETN -sijoituksia, sekä vallitsevaan markkinatilanteeseen suunniteltu Osaketodistus Energia ja Perusteollisuus Bonuskuponki (merkittävissä 29.2.2016 alkaen). Osaketodistuksessa sijoituskohteina on neljäkymmentä eurooppalaista raaka-aineriippuvaista yhtiötä. Jos kiinnostuit sijoitusideoista, löydät lisätietoa sijoitustuotteista ja riskeistä kotisivuiltamme.
Lähde: Bloomberg 25.2.2016
*Lähde: Bloomberg 24.2.2016